છેલ્લા ત્રણ દિવસથી સતત ઝરમર વરસાદ વાદળ છાયા વાતાવરણના કારણે સૂર્ય કિરણ અને નગર સેવા સદન દ્વારા સફાઈનો અભાવ, આરોગ્ય વિભાગ દ્વારા જંતુનાશક દવાનો છંટકાવનો અભાવ, ઠેર-ઠેર ગંદકીથી ખદબદતા ઉકરડાના ગંજ, વરસાદના પાણીના નિકાલના અભાવે ઠેર-ઠેર ભરાયેલા પાણીના ખાબોચીયા, વગેરે અનેક કારણોસર મચ્છરની અને જીવજંતુની ભયંકર હદે થયેલ ઉત્પાંતના કારણે તાવ, મેલેરિયા, ચીકનગુનીયા, ડેન્ગ્યુ જેવા રોગ વકરે તે પહેલા નગર સેવા સદન દ્વારા ઠેર-ઠેર ભરાતા પાણીના નિકાલની અને ઉકરડા હટાવવાની કામગીરી સમયસર ન થતા મહુવા સરકારી દવાખાના, સંસ્થાઓના દવાખાના અને ખાનગી તબીબોના દવાખાનામાં દર્દીનું પ્રમાણ વધે તે પેલા નગરપાલિકા દ્વારા તાકીદે દવા છંટકાવ, સફાઈ અને પાણીના નિકાલની વ્યવસ્થા કરવામાં આવે તેવી માંગ ઉઠવા પામી છે.